
                                       RAPORT   DE   SPECIALITATE
            
            Grădinița cu program prelungit nr.1 Marghita solicită prin adresa nr. 312/15.03.2022 înregistrată în instituția noastră cu nr. 2586/16.03.2022 alocarea sumei de 5 mii lei necesari pentru achiziționarea și montarea unei centrale termice la Creșa de copii, întrucât cea veche prezintă defecțiuni. Menționăm că prin Decizia nr.41 din 22.02.2022 Inspectoratul Școlar Județean Bihor ne comunică arondarea Creșei Marghita la unitatea de învățământ cu personalitate juridică ”Gradinița cu program prelungit nr. 1 Marghita” începând cu data de 01.03.2022 .
         Prin adresa nr. 1218/15.03.2022 înregistrată în instituția noastră cu nr.2549/15.03.2022 Spitalul Municipal Dr. Pop Mircea Marghita  ne solicită cofinanțare de 10% (20.000 lei) conform prevederilor legale în vigoare pentru achiziționarea a două aparate medicale ( incubatoare pentru noi născuți). Diferența de 90% din suma  necesara pentru achizitionarea acestor incubatoare este finanțată de la bugetul de stat prin   Ministerul Sănătății.
Față de cele de mai sus Spitalul Municipal Dr. Pop Mircea Marghita  prin adresa nr. 1227/15.03.2022 înregistrată în instituția noastră cu nr. 2548/15.03.2022 solicită rectificarea bugetului de venituri și cheltuieli.
     Ținând cont de necesitățile unității administrativ teritoriale, de veniturile încasate peste prevederile bugetare.
  Având la bază:
             - prevederile art.49 alin (1) ,si (2)  si art. 52 alin (1) si (2)  Din Legea 273/2006 Legea finanțelor publice locale  actualizată.
             - adresa Ministerului Sănătății nr.3513/02.03.2022 înregistrată în instituția noastră cu nr.2671/17.03.2022 privind transferuri de la bugetul de stat către bugetele locale pentru finanțarea aparaturii medicale în sănătate.
     În baza art.129,alin.(2) lit b și alin (4) lit.a, art 139 alin.(3) lit a, din O.U.G.57/2019 din Codul administrativ, propunem rectificarea bugetului de venituri și cheltuieli  conform anexei. 

Sef serviciu Buget contabilitate
Viorica Bereteu

